title: Εκτελεστικός κανονισμός (ΕΕ) αριθ. 1133/2011 της Επιτροπής, της 8ης Νοεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.11.2011

               EL

               Επίσημη Εφημερίδα της Ευρωπαϊκής Ένωσης

               L 290/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1133/2011 ΤΗΣ ΕΠΙΤΡΟΠΉΣ
   της 8ης Νοεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 9 Νοεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Νοεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  64,0

                  MA

                  47,6

                  MK

                  61,4

                  TR

                  85,9

                  ZZ

                  64,7

                  0707 00 05

                  AL

                  62,0

                  EG

                  161,4

                  TR

                  135,1

                  ZZ

                  119,5

                  0709 90 70

                  AR

                  61,1

                  MA

                  69,6

                  TR

                  139,2

                  ZZ

                  90,0

                  0805 20 10

                  MA

                  74,8

                  ZA

                  130,9

                  ZZ

                  102,9

                  0805 20 30, 0805 20 50, 0805 20 70, 0805 20 90

                  AR

                  54,5

                  HR

                  33,4

                  IL

                  76,2

                  MA

                  79,7

                  TR

                  81,1

                  UY

                  54,6

                  ZZ

                  63,3

                  0805 50 10

                  AR

                  58,5

                  BO

                  59,5

                  TR

                  56,5

                  ZA

                  40,1

                  ZZ

                  53,7

                  0806 10 10

                  BR

                  236,3

                  CL

                  73,3

                  EC

                  65,7

                  LB

                  291,0

                  TR

                  146,8

                  US

                  265,1

                  ZA

                  80,8

                  ZZ

                  165,6

                  0808 10 80

                  CA

                  145,0

                  CL

                  90,0

                  CN

                  86,4

                  MK

                  41,0

                  NZ

                  127,6

                  ZA

                  142,5

                  ZZ

                  105,4

                  0808 20 50

                  CN

                  74,9

                  TR

                  133,1

                  ZZ

                  104,0

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 727/2011 της Επιτροπής, της 25ης Ιουλίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               26.7.2011

               EL

               Επίσημη Εφημερίδα της Ευρωπαϊκής Ένωσης

               L 194/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 727/2011 ΤΗΣ ΕΠΙΤΡΟΠΉΣ
   της 25ης Ιουλίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 26 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 90 70

                  TR

                  110,8

                  ZZ

                  110,8

                  0805 50 10

                  AR

                  70,1

                  TR

                  62,0

                  UY

                  62,6

                  ZA

                  95,3

                  ZZ

                  72,5

                  0806 10 10

                  CL

                  54,3

                  EG

                  164,4

                  MA

                  124,1

                  TN

                  223,3

                  TR

                  177,7

                  ZA

                  62,8

                  ZZ

                  134,4

                  0808 10 80

                  AR

                  156,7

                  BR

                  86,3

                  CL

                  91,7

                  CN

                  62,9

                  NZ

                  114,6

                  US

                  89,9

                  ZA

                  88,2

                  ZZ

                  98,6

                  0808 20 50

                  AR

                  80,0

                  CL

                  90,5

                  CN

                  56,7

                  NZ

                  148,5

                  ZA

                  103,9

                  ZZ

                  95,9

                  0809 10 00

                  TR

                  183,9

                  ZZ

                  183,9

                  0809 20 95

                  TR

                  277,9

                  ZZ

                  277,9

                  0809 30

                  TR

                  170,0

                  ZZ

                  170,0

                  0809 40 05

                  BA

                  51,4

                  EC

                  64,7

                  XS

                  66,1

                  ZZ

                  60,7

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 164/2014 της Επιτροπής, της 20ής Φεβρουαρίου 2014 , σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών

text:
               21.2.2014

               EL

               Επίσημη Εφημερίδα της Ευρωπαϊκής Ένωσης

               L 52/15

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 164/2014 ΤΗΣ ΕΠΙΤΡΟΠΉΣ

   της 20ής Φεβρουαρίου 2014
   σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (2) καθόρισε τις λεπτομέρειες εφαρμογής του καθεστώτος πρόσθετων εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1484/95 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Φεβρουαρίου 2014.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 145 της 29.6.1995, σ. 47.

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        120

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        133,5

                        0

                        AR

                        134,3

                        0

                        BR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        298,1

                        1

                        AR

                        225,1

                        23

                        BR

                        327,2

                        0

                        CL

                        259,8

                        12

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        303,0

                        0

                        BR

                        317,6

                        0

                        CL

                        0408 91 80

                        Αυγά χωρίς το τσόφλι αποξεραμένα

                        458,0

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        253,1

                        10

                        BR

                        315,1

                        0

                        CL

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 388/2014 της Επιτροπής, της 10ης Απριλίου 2014, περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               16.4.2014

               EL

               Επίσημη Εφημερίδα της Ευρωπαϊκής Ένωσης

               L 113/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 388/2014 ΤΗΣ ΕΠΙΤΡΟΠΉΣ
   της 10ης Απριλίου 2014
   περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «συνδυασμένη ονοματολογία», η οποία παρατίθεται στο παράρτημα I του εν λόγω κανονισμού.

               (2)

               Η κατάταξη των κατεψυγμένων και αλατισμένων φιλέτων μπακαλιάρου (Gadus morhua, Gadus ogac, Gadus macrocephalus) στις διακρίσεις 0304 71 10 και 0304 71 90 (κατεψυγμένα φιλέτα) ή στις διακρίσεις 0305 32 11 και 0305 32 19 (αλατισμένα φιλέτα) εξαρτάται σε μεγάλο βαθμό από την περιεκτικότητα του προϊόντος σε αλάτι.

               (3)

               Ο αλατισμένος μπακαλιάρος, κοινώς αποκαλούμενος «παστός μπακαλιάρος», είναι παραδοσιακό προϊόν με συνολική περιεκτικότητα σε αλάτι ίση ή ανώτερη του 12 % κατά βάρος, το οποίο είναι κατάλληλο για ανθρώπινη κατανάλωση χωρίς περαιτέρω βιομηχανική επεξεργασία. Στην περίπτωση αυτή, το αλάτι προορίζεται να διεισδύει στη σάρκα του ψαριού προκειμένου να εξασφαλίζει μεγάλη διάρκεια διατήρησης του προϊόντος.

               (4)

               Τα ελαφρώς αλατισμένα φιλέτα μπακαλιάρου (συνήθως συνολικής περιεκτικότητας σε αλάτι περίπου 2 % κατά βάρος, αλλά σε κάθε περίπτωση κατώτερης του 12 %) παρουσιάζουν διαφορετικά αντικειμενικά χαρακτηριστικά, εφόσον η αποτελεσματική και μακρόχρονη διατήρησή τους εξασφαλίζεται κυρίως μέσω πρόσθετης εξωτερικής διεργασίας, όπως η κατάψυξη.

               (5)

               Για να εξασφαλιστεί η συνεπής εφαρμογή της συνδυασμένης ονοματολογίας, η κατάταξη των κατεψυγμένων και αλατισμένων φιλέτων μπακαλιάρου στις διακρίσεις 0304 71 10 και 0304 71 90 ή στις διακρίσεις 0305 32 11 και 0305 32 19 θα πρέπει, συνεπώς, να εξαρτάται από τη διεργασία με την οποία εξασφαλίζεται η αποτελεσματική διατήρηση του προϊόντος. Αυτό είναι σύμφωνο με τη νομολογία του Δικαστηρίου η οποία προβλέπει το ίδιο κριτήριο για την κατάταξη του ελαφρώς αποξηραμένου και ελαφρώς καπνιστού κρέατος (2).

               (6)

               Ως εκ τούτου, ο ελαφρώς αλατισμένος μπακαλιάρος θα πρέπει να καταταχθεί στις διακρίσεις 0304 71 10 και 0304 71 90, εφόσον η κατάψυξη του προϊόντος είναι απαραίτητη για την αποφυγή αλλοίωσής του. Αντιθέτως, εάν το αλάτι εξασφαλίζει τη διατήρηση του προϊόντος, τα φιλέτα μπακαλιάρου θα πρέπει να καταταχθούν στις διακρίσεις 0305 32 11 και 0305 32 19.

               (7)

               Για τον λόγο αυτό θα πρέπει να προστεθεί συμπληρωματική σημείωση στο δεύτερο μέρος κεφάλαιο 3 της συνδυασμένης ονοματολογίας, ώστε να διασφαλιστεί η ενιαία ερμηνεία της σε ολόκληρη την Ένωση.

               (8)

               Επομένως, θα πρέπει να τροποποιηθεί αναλόγως το παράρτημα I του κανονισμού (ΕΟΚ) αριθ. 2658/87.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο δεύτερο μέρος κεφάλαιο 3 της συνδυασμένης ονοματολογίας, που παρατίθεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη συμπληρωματική σημείωση 1:

                  «1.

                  Για τους σκοπούς των διακρίσεων 0305 32 11 και 0305 32 19, θεωρούνται αλατισμένα ψάρια τα φιλέτα μπακαλιάρου (Gadus morhua, Gadus ogac, Gadus macrocephalus) τα οποία έχουν συνολική περιεκτικότητα άλατος ίση ή ανώτερη του 12 % κατά βάρος και είναι κατάλληλα για ανθρώπινη κατανάλωση χωρίς περαιτέρω βιομηχανική επεξεργασία.
                  Ωστόσο, τα κατεψυγμένα φιλέτα μπακαλιάρου τα οποία έχουν συνολική περιεκτικότητα άλατος κατώτερη του 12 % κατά βάρος κατατάσσονται στις διακρίσεις 0304 71 10 και 0304 71 90, εφόσον η αποτελεσματική και μακρόχρονη διατήρηση του προϊόντος εξασφαλίζεται κυρίως μέσω της κατάψυξης.».

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Απριλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Απόφαση της 31ης Μαΐου 1979 στην υπόθεση 183/78, Galster κατά Hauptzollamt Hamburg-Jonas (Συλλογή 1979, σ. 2003).


title: Εκτελεστικός κανονισμός (ΕΕ) αριθ. 1335/2013 της Επιτροπής, της 13ης Δεκεμβρίου 2013 , σχετικά με την τροποποίηση του εκτελεστικού κανονισμού (ΕΕ) αριθ. 29/2012 για τα πρότυπα εμπορίας του ελαιολάδου

text:
               14.12.2013

               EL

               Επίσημη Εφημερίδα της Ευρωπαϊκής Ένωσης

               L 335/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1335/2013 ΤΗΣ ΕΠΙΤΡΟΠΉΣ
   της 13ης Δεκεμβρίου 2013
   σχετικά με την τροποποίηση του εκτελεστικού κανονισμού (ΕΕ) αριθ. 29/2012 για τα πρότυπα εμπορίας του ελαιολάδου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 113 παράγραφος 1 στοιχείο α) και το άρθρο 121 πρώτο εδάφιο στοιχείο α), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 29/2012 της Επιτροπής (2) καθορίζει τα ειδικά πρότυπα εμπορίας για τα ελαιόλαδα και τα πυρηνέλαια σε επίπεδο λιανικού εμπορίου.

               (2)

               Κρίνεται απαραίτητη η διασφάλιση προτύπων εμπορίας του ελαιολάδου για τους παραγωγούς, τους εμπόρους και τους καταναλωτές με σκοπό την εξασφάλιση της ποιότητας των προϊόντων και την αποτελεσματική καταπολέμηση της απάτης. Για τον σκοπό αυτό, πρέπει να προβλεφθούν ειδικές διατάξεις για τη συμπλήρωση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου (3) και τη βελτίωση του ουσιαστικού ελέγχου των προτύπων εμπορίας.

               (3)

               Πολλές επιστημονικές μελέτες έχουν αποδείξει ότι το φως και η θερμότητα έχουν αρνητικές επιπτώσεις στην εξέλιξη της ποιότητας του ελαιολάδου. Είναι, ως εκ τούτου, αναγκαίο οι ειδικές συνθήκες αποθήκευσης να αναγράφονται ευκρινώς στην ετικέτα, για είναι δυνατή η καλή ενημέρωση των καταναλωτών όσον αφορά τις βέλτιστες συνθήκες διατήρησης.

               (4)

               Για να βοηθηθεί ο καταναλωτής στην επιλογή των προϊόντων, είναι ζωτικής σημασίας να είναι ευανάγνωστες οι υποχρεωτικές ενδείξεις που πρέπει να αναγράφονται στην ετικέτα. Συνεπώς, είναι σκόπιμο να καθορισθούν κανόνες σχετικά με το ευανάγνωστο και τη συγκέντρωση των υποχρεωτικών πληροφοριών στο κύριο οπτικό πεδίο.

               (5)

               Για να έχει ο καταναλωτής τη δυνατότητα να βεβαιώνεται για τη φρεσκάδα του προϊόντος, πρέπει να προβλεφθεί ότι η προαιρετική ένδειξη της περιόδου συγκομιδής μπορεί να αναγράφεται στην επισήμανση, μόνον εφόσον το 100 % του περιεχομένου της συσκευασίας προέρχεται από την εν λόγω συγκομιδή.

               (6)

               Για λόγους απλούστευσης, πρέπει να προβλεφθεί ότι η επισήμανση των τροφίμων που διατηρούνται αποκλειστικά σε ελαιόλαδο δεν πρέπει πλέον να αναγράφει το ποσοστό ελαιολάδου που προστέθηκε σε σχέση με το ολικό καθαρό βάρος του τροφίμου.

               (7)

               Προκειμένου να διασφαλισθεί η συνέπεια μεταξύ του κανονισμού (ΕΟΚ) αριθ. 2568/91 της Επιτροπής (4) και του εκτελεστικού κανονισμού (ΕΕ) αριθ. 29/2012, ιδίως όσον αφορά την ανοχή ως προς τα αποτελέσματα των ελέγχων, είναι απαραίτητη η προσαρμογή της σχετικής διάταξης του εν λόγω εκτελεστικού κανονισμού.

               (8)

               Τα κράτη μέλη οφείλουν να πραγματοποιούν ελέγχους για να βεβαιώνονται για την ακρίβεια των ενδείξεων που υπάρχουν στην επισήμανση και για τη συμμόρφωση με τον παρόντα κανονισμό. Για τον σκοπό αυτό, είναι σκόπιμο να ενισχυθούν και να εναρμονισθούν περισσότερο οι έλεγχοι συμμόρφωσης της ονομασίας πώλησης του προϊόντος με το περιεχόμενο του δοχείου, βάσει ανάλυσης κινδύνων, καθώς και οι κυρώσεις. Η προσέγγιση αυτή πρέπει επίσης να επιτρέπει την καταπολέμηση της απάτης, με την καθιέρωση ελάχιστων απαιτήσεων ελέγχου για όλα τα κράτη μέλη, καθώς και τυποποίησης των εκθέσεων που υποβάλλονται στην Επιτροπή.

               (9)

               Τα κράτη μέλη οφείλουν να ορίζουν τις κυρώσεις σε εθνικό επίπεδο. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.

               (10)

               Για τα προϊόντα που έχουν παρασκευαστεί και επισημανθεί στην Ένωση ή έχουν εισαχθεί στην Ένωση πριν από την εφαρμογή του παρόντος κανονισμού, αλλά σύμφωνα με τον εκτελεστικό κανονισμό (ΕΕ) αριθ. 29/2012, πρέπει να χορηγηθεί μεταβατική περίοδος, προκειμένου να μπορέσουν οι επιχειρηματίες να εξαντλήσουν το υφιστάμενο απόθεμα συσκευασιών και να διαθέσουν τα ήδη συσκευασμένα προϊόντα.

               (11)

               Η Επιτροπή ανέπτυξε, στο πλαίσιο της εσωτερικής λειτουργίας της και των σχέσεών της με τις αρχές που εμπλέκονται στην κοινή γεωργική πολιτική, σύστημα πληροφοριών που επιτρέπει την ηλεκτρονική διαχείριση των εγγράφων και των διαδικασιών. Θεωρείται ότι οι υποχρεώσεις κοινοποίησης που προβλέπονται στον εκτελεστικό κανονισμό (ΕΕ) αριθ. 29/2012 μπορούν να εκπληρώνονται μέσω αυτού του συστήματος, σύμφωνα με τον κανονισμό (ΕΚ) αριθ. 792/2009 της Επιτροπής (5).

               (12)

               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 29/2012.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 29/2012 τροποποιείται ως εξής:

               1)

               Παρεμβάλλονται τα ακόλουθα άρθρα 4α και 4β:
               «Άρθρο 4α
               Για τα έλαια που αναφέρονται στο άρθρο 1 παράγραφος 1, πρέπει να αναγράφονται στη συσκευασία ή σε ετικέτα συνδεδεμένη με αυτήν πληροφορίες σχετικά με τις ιδιαίτερες συνθήκες διατήρησης των ελαίων μακριά από το φως και τη θερμότητα.
               Άρθρο 4β
               Οι υποχρεωτικές ενδείξεις του άρθρου 3 πρώτο εδάφιο και η ένδειξη του άρθρου 4 παράγραφος 1 πρώτο εδάφιο, στις περιπτώσεις που έχει εφαρμογή, είναι συγκεντρωμένες στο κύριο οπτικό πεδίο, όπως ορίζεται στο άρθρο 2 παράγραφος 2 στοιχείο ιβ) του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου (6), είτε στην ίδια ετικέτα ή σε περισσότερες ετικέτες που τοποθετούνται στο ίδιο δοχείο, είτε απευθείας στο ίδιο δοχείο. Οι υποχρεωτικές αυτές ενδείξεις πρέπει να εμφανίζονται στο σύνολό τους σε ένα ομοιογενές σώμα κειμένου.

               2)

               Στο άρθρο 5 πρώτο εδάφιο προστίθεται το ακόλουθο στοιχείο ε):

                           «ε)

                           για τα έλαια που αναφέρονται στο παράρτημα XVI σημείο 1 στοιχεία α) και β) του κανονισμού (ΕΚ) αριθ. 1234/2007, η ένδειξη της περιόδου συγκομιδής μπορεί να αναγράφεται μόνον εφόσον το 100 % του περιεχομένου της συσκευασίας προέρχεται από την εν λόγω συγκομιδή.».

               3)

               Στο άρθρο 6 παράγραφος 2, το πρώτο εδάφιο αντικαθίσταται από το ακόλουθο κείμενο:
               «2.   Με εξαίρεση τα στερεά τρόφιμα που διατηρούνται αποκλειστικά σε ελαιόλαδο, ιδίως τα προϊόντα που προβλέπουν οι κανονισμοί του Συμβουλίου (ΕΟΚ) αριθ. 1536/92 (7) και (ΕΟΚ) αριθ. 2136/89 (8), όπου η παρουσία ελαίων, όπως αναφέρεται στο άρθρο 1 παράγραφος 1 του παρόντος κανονισμού σε τρόφιμο, πλην εκείνων τα οποία αναφέρονται στην παράγραφο 1 του παρόντος άρθρου, αναφέρεται στη σήμανση, εκτός από τον κατάλογο των συστατικών, με λέξεις, εικόνες ή γραφικές παραστάσεις, η ονομασία πώλησης του τροφίμου ακολουθείται αμέσως μετά από ένδειξη του ποσοστού ελαιολάδου που προστέθηκε, σε σχέση με το καθαρό ολικό βάρος του τροφίμου, όπως αναφέρεται στο άρθρο 1 παράγραφος 1 του παρόντος κανονισμού.

               4)

               Στο άρθρο 7, το δεύτερο εδάφιο απαλείφεται.

               5)

               Προστίθεται το ακόλουθο άρθρο 8α:
               «Άρθρο 8α
               Κάθε κράτος μέλος εξακριβώνει την ακρίβεια των ενδείξεων της επισήμανσης, ιδίως τη συμμόρφωση της ονομασίας πώλησης του προϊόντος με το περιεχόμενο του δοχείου, βάσει της ανάλυσης κινδύνου που αναφέρεται στο άρθρο 2α του κανονισμού (ΕΟΚ) αριθ. 2568/91. Για κάθε παρατυπία που διαπιστώνεται και σε περίπτωση που ο παρασκευαστής, συσκευαστής ή πωλητής που αναγράφεται στην επισήμανση βρίσκεται σε άλλο κράτος μέλος, ο οργανισμός ελέγχου του ενδιαφερόμενου κράτους μέλους υποβάλλει αίτηση εξακρίβωσης σύμφωνα με το άρθρο 8 παράγραφος 2.».

               6)

               Στο άρθρο 9 παράγραφος 1, το πρώτο εδάφιο αντικαθίσταται από το ακόλουθο κείμενο:
               «1.   Με την επιφύλαξη των κυρώσεων που προβλέπονται στον κανονισμό (ΕΚ) αριθ. 1234/2007 και στο άρθρο 3 του κανονισμού (ΕΟΚ) αριθ. 2568/91, τα κράτη μέλη προβλέπουν την επιβολή αποτελεσματικών, αναλογικών και αποτρεπτικών κυρώσεων, σε εθνικό επίπεδο, σε περιπτώσεις παραβίασης του παρόντος κανονισμού.».

               7)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               Τα οικεία κράτη μέλη διαβιβάζουν στην Επιτροπή, το αργότερο στις 31 Μαΐου κάθε έτους, έκθεση που αφορά τις ακόλουθες πληροφορίες για το προηγούμενο έτος:

                           α)

                           τις αιτήσεις εξακρίβωσης που ελήφθησαν σύμφωνα με το άρθρο 8 παράγραφος 2

                           β)

                           τις εξακριβώσεις που διενεργήθηκαν και εκείνες οι οποίες άρχισαν κατά προηγούμενες περιόδους και είναι ακόμη στο στάδιο της διεξαγωγής

                           γ)

                           τις εξακριβώσεις που διενεργήθηκαν σύμφωνα με το άρθρο 8α και παρουσιάζονται σύμφωνα με το υπόδειγμα που περιέχεται στο παράρτημα XXI του κανονισμού (ΕΟΚ) αριθ. 2568/91

                           δ)

                           τη συνέχεια που δόθηκε στις εξακριβώσεις που πραγματοποιήθηκαν, καθώς και τις κυρώσεις που επιβλήθηκαν.

                     Οι πληροφορίες αυτές εμφανίζονται στην έκθεση ανά ημερολογιακό έτος διεξαγωγής των εξακριβώσεων και ανά κατηγορία παραβάσεων. Ενδεχομένως, αναφέρονται οι ιδιαίτερες δυσκολίες που ανέκυψαν και οι προτεινόμενες βελτιώσεις για τους ελέγχους.».

               8)

               Προστίθεται το ακόλουθο άρθρο 10α:
               «Άρθρο 10α
               Οι κοινοποιήσεις που αναφέρονται στον παρόντα κανονισμό πραγματοποιούνται σύμφωνα με τις διατάξεις του κανονισμού (ΕΚ) αριθ. 792/2009 της Επιτροπής (9).

         Άρθρο 2
   Τα προϊόντα που συμμορφώνονται με τις διατάξεις του εκτελεστικού κανονισμού (ΕΕ) αριθ. 29/2012, τα οποία έχουν παρασκευαστεί και επισημανθεί στην Ένωση ή εισαχθεί στην Ένωση και τεθεί σε ελεύθερη κυκλοφορία πριν από τη 13η Δεκεμβρίου 2014 μπορούν να διατεθούν στο εμπόριο μέχρις εξαντλήσεως των αποθεμάτων.
   Άρθρο 3
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τη 13η Δεκεμβρίου 2014. Ωστόσο, το άρθρο 1 σημείο 7 του παρόντος κανονισμού όσον αφορά το άρθρο 10 στοιχείο γ) του εκτελεστικού κανονισμού (ΕΕ) αριθ. 29/2012 εφαρμόζεται από την 1η Ιανουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  Εκτελεστικός κανονισμός (ΕΕ) αριθ. 29/2012 της Επιτροπής, της 13ης Ιανουαρίου 2012, για τις προδιαγραφές εμπορίας του ελαιολάδου (ΕΕ L 12 της 14.1.2012, σ. 14).

      (3)  Κανονισμός (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών (ΕΚ) αριθ. 1924/2006 και (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών 2002/67/ΕΚ και 2008/5/ΕΚ της Επιτροπής και του κανονισμού (ΕΚ) αριθ. 608/2004 της Επιτροπής (ΕΕ L 304 της 22.11.2011, σ. 18).

      (4)  Κανονισμός (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού τους (ΕΕ L 248 της 5.9.1991, σ. 1).

      (5)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

      (6)  Κανονισμός (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών (ΕΚ) αριθ. 1924/2006 και (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών 2002/67/ΕΚ και 2008/5/ΕΚ της Επιτροπής και του κανονισμού (ΕΚ) αριθ. 608/2004 της Επιτροπής (ΕΕ L 304 της 22.11.2011, σ. 18).».

      (7)  Κανονισμός (ΕΟΚ) αριθ. 1536/92 του Συμβουλίου, της 9ης Ιουνίου 1992, περί καθορισμού κοινών προδιαγραφών εμπορίας για τις κονσέρβες τόνου και παλαμίδας (ΕΕ L 163 της 17.6.1992, σ. 1).

      (8)  Κανονισμός (ΕΟΚ) αριθ. 2136/89 του Συμβουλίου, της 21ης Ιουνίου 1989, για τον καθορισμό κοινών προδιαγραφών εμπορίας για τις κονσέρβες σαρδελών και εμπορικών προδιαγραφών για κονσέρβες σαρδελών και προϊόντων τύπου σαρδέλας (ΕΕ L 212 της 22.7.1989, σ. 79).».

      (9)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).».


title: Εκτελεστικός κανονισμός (ΕΕ) αριθ. 1198/2012 της Επιτροπής, της 13ης Δεκεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               14.12.2012

               EL

               Επίσημη Εφημερίδα της Ευρωπαϊκής Ένωσης

               L 342/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1198/2012 ΤΗΣ ΕΠΙΤΡΟΠΉΣ
   της 13ης Δεκεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  48,7

                  MA

                  84,8

                  TN

                  104,4

                  TR

                  89,6

                  ZZ

                  81,9

                  0707 00 05

                  AL

                  88,1

                  JO

                  174,9

                  MA

                  133,1

                  TR

                  141,0

                  ZZ

                  134,3

                  0709 93 10

                  MA

                  140,7

                  TR

                  104,3

                  ZZ

                  122,5

                  0805 10 20

                  TR

                  73,8

                  ZA

                  51,4

                  ZW

                  43,2

                  ZZ

                  56,1

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  JM

                  129,1

                  MA

                  106,4

                  TR

                  82,4

                  ZZ

                  106,0

                  0805 50 10

                  TR

                  76,3

                  ZZ

                  76,3

                  0808 10 80

                  CA

                  157,2

                  MK

                  37,9

                  NZ

                  165,3

                  US

                  159,7

                  ZA

                  138,0

                  ZZ

                  131,6

                  0808 30 90

                  CN

                  100,5

                  TR

                  135,1

                  US

                  160,6

                  ZZ

                  132,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/862 της Επιτροπής, της 3ης Ιουνίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.6.2015

               EL

               Επίσημη Εφημερίδα της Ευρωπαϊκής Ένωσης

               L 137/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/862 ΤΗΣ ΕΠΙΤΡΟΠΉΣ
   της 3ης Ιουνίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  46,1

                  MA

                  77,9

                  MK

                  71,9

                  TN

                  138,3

                  TR

                  80,1

                  ZZ

                  82,9

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  70,0

                  ZZ

                  70,0

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  93,1

                  BR

                  100,6

                  CL

                  138,8

                  NZ

                  131,1

                  US

                  219,4

                  ZA

                  132,9

                  ZZ

                  136,0

                  0809 10 00

                  TR

                  288,5

                  ZZ

                  288,5

                  0809 29 00

                  US

                  507,5

                  ZZ

                  507,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1617 της Επιτροπής, της 8ης Σεπτεμβρίου 2016, σχετικά με παρέκκλιση για το έτος υποβολής αιτήσεων 2016 από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το επίπεδο των προκαταβολών για τις άμεσες ενισχύσεις και μέτρα αγροτικής ανάπτυξης σε σχέση με τις εκτάσεις και τα ζώα, καθώς και από το άρθρο 75 παράγραφος 2 πρώτο εδάφιο του εν λόγω κανονισμού όσον αφορά τις άμεσες ενισχύσεις

text:
               9.9.2016

               EL

               Επίσημη Εφημερίδα της Ευρωπαϊκής Ένωσης

               L 242/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1617 ΤΗΣ ΕΠΙΤΡΟΠΉΣ
   της 8ης Σεπτεμβρίου 2016
   σχετικά με παρέκκλιση για το έτος υποβολής αιτήσεων 2016 από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το επίπεδο των προκαταβολών για τις άμεσες ενισχύσεις και μέτρα αγροτικής ανάπτυξης σε σχέση με τις εκτάσεις και τα ζώα, καθώς και από το άρθρο 75 παράγραφος 2 πρώτο εδάφιο του εν λόγω κανονισμού όσον αφορά τις άμεσες ενισχύσεις
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 75 παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, από τις 16 Οκτωβρίου έως τις 30 Νοεμβρίου, τα κράτη μέλη μπορούν να καταβάλλουν προκαταβολές έως 50 % όσον αφορά τις άμεσες ενισχύσεις βάσει του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (2) και έως 75 % όσον αφορά μέτρα στήριξης που σχετίζονται με τις εκτάσεις και τα ζώα βάσει του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (3).

               (2)

               Το άρθρο 75 παράγραφος 2 του κανονισμού (ΕΕ) αριθ. 1306/2013 προβλέπει ότι οι ενισχύσεις που αναφέρονται στην παράγραφο 1 του εν λόγω άρθρου, συμπεριλαμβανομένων των προκαταβολών για τις άμεσες ενισχύσεις, δεν καταβάλλονται πριν από την ολοκλήρωση των διοικητικών και επιτόπιων ελέγχων που διενεργούνται σύμφωνα με το άρθρο 74 του εν λόγω κανονισμού. Ωστόσο, όσον αφορά τα μέτρα στήριξης που σχετίζονται με τις εκτάσεις και τα ζώα στο πλαίσιο της αγροτικής ανάπτυξης, βάσει του άρθρου 75 παράγραφος 2 του κανονισμού (ΕΕ) αριθ. 1306/2013 μπορούν να καταβάλλονται προκαταβολές μετά την ολοκλήρωση των διοικητικών ελέγχων σύμφωνα με το άρθρο 59 παράγραφος 1 του εν λόγω κανονισμού.

               (3)

               Η σοβαρότητα της οικονομικής κατάστασης σε ορισμένους γεωργικούς τομείς, και ιδίως στην αγορά γαλακτοκομικών προϊόντων, συνεχίζει να προκαλεί σοβαρά οικονομικά προβλήματα και προβλήματα ταμειακών ροών για τους δικαιούχους.

               (4)

               Επιπλέον, οι διοικητικής φύσεως δυσχέρειες κατά το πρώτο έτος εφαρμογής του νέου νομικού πλαισίου για τα καθεστώτα άμεσων ενισχύσεων και μέτρα αγροτικής ανάπτυξης εξακολουθούν να υφίστανται σε ορισμένα κράτη μέλη και καθυστερούν την εκτέλεση των πληρωμών στους δικαιούχους για το έτος υποβολής αιτήσεων 2015 σε ορισμένα κράτη μέλη.

               (5)

               Εν όψει της έκτακτης φύσης των εν λόγω συνδυασμένων περιστάσεων και των συνακόλουθων οικονομικών δυσκολιών για τους δικαιούχους, είναι απαραίτητο να αμβλυνθούν οι δυσκολίες αυτές, προβλέποντας παρέκκλιση από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, προκειμένου να επιτραπεί στα κράτη μέλη να καταβάλουν υψηλότερο επίπεδο προκαταβολών στους δικαιούχους για το έτος υποβολής αιτήσεων 2016.

               (6)

               Επιπλέον, λόγω των νέων απαιτήσεων που συνδέονται με την προετοιμασία της διαδικασίας υποβολής αιτήσεων για το έτος υποβολής αιτήσεων 2016, έχει καθυστερήσει η διαχείριση της ενιαίας αίτησης, των αιτήσεων ενίσχυσης και των αιτήσεων πληρωμής καθώς και των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης. Κατά συνέπεια, οι αναγκαίοι έλεγχοι αναμένεται να ολοκληρωθούν αργότερα από ότι συνήθως.

               (7)

               Ως εκ τούτου, είναι αναγκαίο να προβλεφθεί παρέκκλιση από το άρθρο 75 παράγραφος 2 πρώτο εδάφιο του κανονισμού (ΕΕ) αριθ. 1306/2013 ώστε να επιτρέπεται να καταβληθούν προκαταβολές για άμεσες ενισχύσεις μετά την ολοκλήρωση των διοικητικών ελέγχων, όπως αναφέρεται στα άρθρα 28 και 29 του εκτελεστικού κανονισμού (ΕΕ) αριθ. 809/2014 της Επιτροπής (4). Εν τούτοις, είναι επιτακτική ανάγκη η εν λόγω παρέκκλιση να μην παρεμποδίσει τη χρηστή δημοσιονομική διαχείριση και την απαίτηση επαρκούς επιπέδου αξιοπιστίας. Ως εκ τούτου, τα κράτη μέλη που κάνουν χρήση αυτής της παρέκκλισης οφείλουν να λάβουν όλα τα αναγκαία μέτρα για να εξασφαλίσουν ότι αποφεύγονται οι καθ' υπέρβαση πληρωμές και ότι ανακτώνται πράγματι και ταχέως τυχόν αχρεωστήτως καταβληθέντα ποσά. Επιπλέον, η χρήση της εν λόγω παρέκκλισης θα πρέπει να καλύπτεται από τη διαχειριστική δήλωση που αναφέρεται στο άρθρο 7 παράγραφος 3 στοιχείο β) του κανονισμού (ΕΕ) αριθ. 1306/2013 για το οικονομικό έτος 2017.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων, της επιτροπής διαχείρισης άμεσων πληρωμών και της επιτροπής αγροτικής ανάπτυξης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, όσον αφορά το έτος υποβολής αιτήσεων 2016, τα κράτη μέλη μπορούν να καταβάλλουν προκαταβολές έως 70 % όσον αφορά τις άμεσες ενισχύσεις που απαριθμούνται στο παράρτημα I του κανονισμού (ΕΕ) αριθ. 1307/2013 και έως 85 % όσον αφορά τη στήριξη που χορηγείται στο πλαίσιο της αγροτικής ανάπτυξης που αναφέρεται στο άρθρο 67 παράγραφος 2 του κανονισμού (ΕΕ) αριθ. 1306/2013.
   Άρθρο 2
   Κατά παρέκκλιση από το άρθρο 75 παράγραφος 2 πρώτο εδάφιο του κανονισμού (ΕΕ) αριθ. 1306/2013, όσον αφορά το έτος υποβολής αιτήσεων 2016, τα κράτη μέλη μπορούν να καταβάλλουν προκαταβολές για τις άμεσες ενισχύσεις που απαριθμούνται στο παράρτημα I του κανονισμού (ΕΕ) αριθ. 1307/2013 μετά την ολοκλήρωση των διοικητικών ελέγχων, όπως αναφέρεται στο άρθρο 74 του κανονισμού (ΕΕ) αριθ. 1306/2013.
   Άρθρο 3
   Όσον αφορά τα κράτη μέλη που εφαρμόζουν το άρθρο 2 του παρόντος κανονισμού, η διαχειριστική δήλωση σύμφωνα με το άρθρο 7 παράγραφος 3 στοιχείο β) του κανονισμού (ΕΕ) αριθ. 1306/2013 περιλαμβάνει, για το οικονομικό έτος 2017, επιβεβαίωση ότι οι καθ' υπέρβαση πληρωμές σε δικαιούχους εμποδίστηκαν και έχουν πράγματι και ταχέως ανακτηθεί αχρεωστήτως καταβληθέντα ποσά με βάση την επαλήθευση όλων των απαραίτητων πληροφοριών.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Σεπτεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (3)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).

      (4)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).


title: Εκτελεστικός κανονισμός (ΕΕ) 2017/1223 της Επιτροπής, της 5ης Ιουλίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Tomme de Savoie (ΠΓΕ)]

text:
               7.7.2017

               EL

               Επίσημη Εφημερίδα της Ευρωπαϊκής Ένωσης

               L 174/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1223 ΤΗΣ ΕΠΙΤΡΟΠΉΣ
   της 5ης Ιουλίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Tomme de Savoie (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Tomme de Savoie», η οποία έχει καταχωριστεί δυνάμει του κανονισμού (ΕΚ) αριθ. 1107/96 της Επιτροπής (2).

               (2)

               Με επιστολή της 23ης Νοεμβρίου 2015 οι γαλλικές αρχές κοινοποίησαν στην Επιτροπή ότι είχαν χορηγηθεί μεταβατικές περίοδοι, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, με καταληκτική ημερομηνία 31 Δεκεμβρίου 2017 και 31 Οκτωβρίου 2025, σε επιχειρήσεις εγκατεστημένες στην επικράτειά τους οι οποίες πληρούν τις προϋποθέσεις του εν λόγω άρθρου σύμφωνα με την απόφαση της 29ης Οκτωβρίου 2015 σχετικά με την προστατευόμενη γεωγραφική ένδειξη «Tomme de Savoie», η οποία δημοσιεύθηκε στις 7 Νοεμβρίου 2015 στην Επίσημη Εφημερίδα της Γαλλικής Δημοκρατίας. Κατά τη διάρκεια της εθνικής διαδικασίας ένστασης μία επιχείρηση είχε υποβάλει ένσταση σχετικά με το ελάχιστο ποσοστό βασικού σιτηρεσίου των αγελάδων γαλακτοπαραγωγής που πρέπει να προέρχεται από χλωρές αδρές χορτονομές, 50 %, επί τουλάχιστον 150 ημέρες ετησίως, και τέσσερις επιχειρήσεις υπέβαλαν ένσταση σχετικά με το ελάχιστο ποσοστό 75 % αγελάδων γαλακτοπαραγωγής των φυλών Abondance, Montbéliarde ή Tarentaise στην εκμετάλλευση για τους παραγωγούς τυριού αγροκτήματος, επισημαίνοντας ότι χρειάζονταν περισσότερο χρόνο για την προσαρμογή της εκμετάλλευσής τους. Οι επιχειρήσεις διέθεταν στο εμπόριο το τυρί «Tomme de Savoie» νομίμως και αδιαλείπτως κατά τη διάρκεια των πέντε τουλάχιστον ετών πριν από την υποβολή της αίτησης Η επιχείρηση την οποία αφορά η μεταβατική περίοδος που λήγει στις 31 Δεκεμβρίου 2017 είναι η GAEC Le Seysselan, Vallod, 74910 SEYSSEL και οι επιχειρήσεις τις οποίες αφορά η μεταβατική περίοδος που λήγει στις 31 Οκτωβρίου 2025 είναι η EARL la Ferme de Combette, η GAEC Les Airelles, η EARL La Ferme des 3 Quartiers και η GAEC La Ferme de la Ville.

               (3)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (4)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών που δημοσιεύθηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Tomme de Savoie» (ΠΓΕ).
   Άρθρο 2
   Η προστασία που χορηγείται δυνάμει του άρθρου 1 υπόκειται στη μεταβατική περίοδο που χορηγήθηκε από τη Γαλλία μετά την απόφαση της 29ης Οκτωβρίου 2015 σχετικά με την προστατευόμενη γεωγραφική ένδειξη «Tomme de Savoie», η οποία δημοσιεύθηκε στις 7 Νοεμβρίου 2015 στην Επίσημη Εφημερίδα της Γαλλικής Δημοκρατίας δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, στις επιχειρήσεις που πληρούν τις προϋποθέσεις του εν λόγω άρθρου.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουλίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  ΕΕ C 58 της 23.2.2017, σ. 30.


title: Εκτελεστικός κανονισμός (ΕΕ) 2017/838 της Επιτροπής, της 17ης Μαΐου 2017, για την τροποποίηση του κανονισμού (ΕΚ) αριθ. 889/2008 όσον αφορά τις ζωοτροφές για τη βιολογική παραγωγή ζώων υδατοκαλλιέργειας (Κείμενο που παρουσιάζει ενδιαφέρον για τον ΕΟΧ )

text:
               18.5.2017

               EL

               Επίσημη Εφημερίδα της Ευρωπαϊκής Ένωσης

               L 125/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/838 ΤΗΣ ΕΠΙΤΡΟΠΉΣ
   της 17ης Μαΐου 2017
   για την τροποποίηση του κανονισμού (ΕΚ) αριθ. 889/2008 όσον αφορά τις ζωοτροφές για τη βιολογική παραγωγή ζώων υδατοκαλλιέργειας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 15 παράγραφος 2 και το άρθρο 16 παράγραφος 1,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 834/2007 θεσπίζονται βασικές απαιτήσεις όσον αφορά τη βιολογική παραγωγή ζώων υδατοκαλλιέργειας καθώς και όσον αφορά τις ζωοτροφές. Λεπτομερείς κανόνες για την εφαρμογή των εν λόγω απαιτήσεων ορίζονται στον κανονισμό (ΕΚ) αριθ. 889/2008 της Επιτροπής (2).

               (2)

               Στο άρθρο 15 παράγραφος 1 στοιχείο δ) σημείο i) του κανονισμού (ΕΚ) αριθ. 834/2007 ορίζεται ότι τα ψάρια και τα μαλακόστρακα τρέφονται με ζωοτροφές οι οποίες καλύπτουν τις διατροφικές απαιτήσεις των ζώων στα διάφορα στάδια της ανάπτυξής τους.

               (3)

               Το άρθρο 25ιβ του κανονισμού (ΕΚ) αριθ. 889/2008 ορίζει ειδικούς κανόνες για τις ζωοτροφές όσον αφορά ορισμένα ζώα υδατοκαλλιέργειας που αναφέρονται στα τμήματα 6, 7 και 9 του παραρτήματος XIΙΙα του εν λόγω κανονισμού. Οι κανόνες που ορίζονται στο εν λόγω άρθρο έχουν ως στόχο να προτιμώνται φυσικές ζωοτροφές, εφόσον είναι διαθέσιμες.

               (4)

               Σύμφωνα με το άρθρο 25ιβ παράγραφος 1 του κανονισμού (ΕΚ) αριθ. 889/2008, τα ζώα πρέπει να τρέφονται με φυσικές ζωοτροφές που είναι διαθέσιμες στις δεξαμενές και στις λίμνες. Το άρθρο 25ιβ παράγραφος 2, του εν λόγω κανονισμού επιτρέπει, σε περίπτωση που δεν είναι διαθέσιμοι φυσικοί διατροφικοί πόροι σε επαρκείς ποσότητες, να χρησιμοποιούνται βιολογικές ζωοτροφές φυτικής προέλευσης ή φύκια. Στο άρθρο 25ιβ παράγραφος 3 στοιχεία α) και β) του εν λόγω κανονισμού καθορίζονται τα ανώτατα ποσοστά ιχθυαλεύρου και ιχθυελαίου που μπορεί να περιέχει το σιτηρέσιο του γατόψαρου και της γαρίδας σε περίπτωση χρησιμοποίησης συμπληρωματικών ζωοτροφών.

               (5)

               Κατά το στάδιο της εκκόλαψης οι φυσικώς διαθέσιμες ζωοτροφές είναι περιορισμένες ή ανύπαρκτες. Τα κράτη μέλη ανέφεραν στην Επιτροπή ότι οι κανόνες σχετικά με τη διατροφή της γαρίδας της οικογένειας Penaeidae, και ειδικότερα της γαρίδας μαύρος τίγρης, (Penaeus monodon), όπως προβλέπεται στο άρθρο 25ιβ παράγραφος 3 στοιχείο β) του κανονισμού (ΕΚ) αριθ. 889/2008, αναμένεται να οδηγήσουν σε κακή διατροφή και σε αύξηση της θνησιμότητας εάν εφαρμόζονται σε νεανικά στάδια σε περιβάλλον εκκόλαψης.

               (6)

               Το άρθρο 25ιβ παράγραφος 1 του κανονισμού (ΕΚ) αριθ. 889/2008 προβλέπει τα εν λόγω ζώα να τρέφονται με φυσικές ζωοτροφές που είναι διαθέσιμες στις δεξαμενές και στις λίμνες. Ο κανόνας που αναφέρεται στο εν λόγω άρθρο θα πρέπει να αφορά μόνον τα στάδια της τέλειας ανάπτυξης κατά τη διάρκεια των οποίων τα ζώα διατηρούνται σε δεξαμενές και σε λίμνες και όχι σε περιβάλλον εκκόλαψης όπου οι φυσικές ζωοτροφές είναι ανεπαρκείς. Αυτό έχει ιδιαίτερη σημασία από τις 31 Δεκεμβρίου 2016, ημερομηνία από την οποία, σύμφωνα με το άρθρο 25ε παράγραφος 3 του κανονισμού (ΕΚ) αριθ. 889/2008, δεν μπορούν να εισάγονται πλέον στην εκμετάλλευση μη βιολογικά ιχθύδια υδατοκαλλιέργειας. Πριν από την ημερομηνία αυτή, επιτρεπόταν η εισαγωγή ενός ποσοστού μη βιολογικών ιχθυδίων σε μια βιολογική εκμετάλλευση, ύστερα από ένα στάδιο εκκόλαψης στο πλαίσιο μη βιολογικής διαχείρισης.

               (7)

               Επιπλέον, η ομάδα εμπειρογνωμόνων για την παροχή τεχνικών συμβουλών στον τομέα της βιολογικής παραγωγής («EGTOP»), που συστάθηκε με την απόφαση 2009/427/ΕΚ της Επιτροπής (3), επιβεβαίωσε ότι οι ειδικοί κανόνες που περιέχονται στο άρθρο 25ιβ παράγραφος 3 στοιχεία α) και β) του κανονισμού (ΕΚ) αριθ. 889/2008 είναι κατάλληλοι μόνον για τα στάδια της τέλειας ανάπτυξης (4). Η EGTOP θεωρεί ότι οι περιορισμοί όσον αφορά τα ιχθυάλευρα και τα ιχθυέλαια που αναφέρονται στο εν λόγω άρθρο δεν επιτρέπουν την τήρηση των διατροφικών απαιτήσεων των ζώων κατά τα πρώτα στάδια της ζωής τους, ενώ βρίσκονται σε περιβάλλον εκκόλαψης.

               (8)

               Η Επιτροπή υπογράμμισε την ανάγκη τροποποίησης των κανόνων για τις ζωοτροφές ορισμένων ζώων υδατοκαλλιέργειας διευκρινίζοντας ότι οι εν λόγω κανόνες πρέπει να εφαρμόζονται μόνον στα στάδια της τέλειας ανάπτυξης. Για να καταλήξει στο συμπέρασμα αυτό, η Επιτροπή έλαβε υπόψη τη διάταξη σύμφωνα με την οποία τα ζώα τρέφονται με ζωοτροφές οι οποίες καλύπτουν τις διατροφικές απαιτήσεις των ζώων στα διάφορα στάδια της ανάπτυξής τους, όπως ορίζεται στο άρθρο 15 παράγραφος 1 στοιχείο δ) σημείο i) του κανονισμού (ΕΚ) αριθ. 834/2007, τον σκοπό του άρθρου 25ιβ του κανονισμού (ΕΚ) αριθ. 889/2008 να χρησιμοποιούνται, κατά προτίμηση, φυσικές ζωοτροφές, εφόσον είναι διαθέσιμες και τη γνώμη της EGTOP.

               (9)

               Συνεπώς, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 25ιβ παράγραφος 1 του κανονισμού (ΕΚ) αριθ. 889/2008 αντικαθίσταται από το ακόλουθο κείμενο:

      «1.   Κατά τα στάδια της τέλειας ανάπτυξης, τα ζώα υδατοκαλλιέργειας που αναφέρονται στο παράρτημα XIΙΙα τμήματα 6, 7 και 9 τρέφονται με φυσικές ζωοτροφές που είναι διαθέσιμες στις δεξαμενές και στις λίμνες.».

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 189 της 20.7.2007, σ. 1.

      (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

      (3)  Απόφαση 2009/427/ΕΚ της Επιτροπής, της 3ης Ιουνίου 2009, όσον αφορά τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (ΕΕ L 139 της 5.6.2009, σ. 29).

      (4)  Τελική έκθεση: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf


title: Εκτελεστικός κανονισμός (ΕΕ) αριθ. 1007/2013 της Επιτροπής, της 18ης Οκτωβρίου 2013 , σχετικά με αύξηση των αλιευτικών ποσοστώσεων 2013/2014 για τον γαύρο στον Βισκαϊκό Κόλπο κατά τις ποσότητες που διατηρήθηκαν από τη Γαλλία και την Ισπανία την αλιευτική περίοδο 2012/2013 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου

text:
               19.10.2013

               EL

               Επίσημη Εφημερίδα της Ευρωπαϊκής Ένωσης

               L 279/61

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1007/2013 ΤΗΣ ΕΠΙΤΡΟΠΉΣ
   της 18ης Οκτωβρίου 2013
   σχετικά με αύξηση των αλιευτικών ποσοστώσεων 2013/2014 για τον γαύρο στον Βισκαϊκό Κόλπο κατά τις ποσότητες που διατηρήθηκαν από τη Γαλλία και την Ισπανία την αλιευτική περίοδο 2012/2013 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, που αφορά τη θέσπιση συμπληρωματικών όρων για την ετήσια διαχείριση των TAC και των ποσοστώσεων (1), και ιδίως το άρθρο 4 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96, τα κράτη μέλη δύνανται να ζητούν από την Επιτροπή, πριν από τις 31 Οκτωβρίου του έτους εφαρμογής της αλιευτικής ποσόστωσης που τους έχει χορηγηθεί, να διατηρήσουν έως το 10 % της ποσόστωσης κατ’ ανώτατο όριο προς μεταφορά στο επόμενο έτος. Η Επιτροπή προσθέτει στην αντίστοιχη ποσόστωση τη διατηρηθείσα ποσότητα.

               (2)

               Τα TAC και οι ποσοστώσεις των κρατών μελών για το απόθεμα γαύρου στον Βισκαϊκό Κόλπο (υποπεριοχή ICES VIII) ορίζονται για ετήσια περίοδο διαχείρισης που διαρκεί από την 1η Ιουλίου έως τις 30 Ιουνίου του επόμενου έτους.

               (3)

               Ο κανονισμός (ΕΕ) αριθ. 694/2012 του Συμβουλίου, της 27ης Ιουλίου 2012, για τον καθορισμό των αλιευτικών δυνατοτήτων για τον γαύρο στον Βισκαϊκό Κόλπο την αλιευτική περίοδο 2012/2013 (2), καθορίζει τις αλιευτικές ποσοστώσεις για τον γαύρο στον Βισκαϊκό Κόλπο (υποπεριοχή ICES VIII) για την περίοδο από την 1η Ιουλίου 2012 έως την 30ή Ιουνίου 2013.

               (4)

               Ο κανονισμός (ΕΕ) αριθ. 713/2013 του Συμβουλίου, της 23ης Ιουλίου 2013, για καθορισμό των αλιευτικών δυνατοτήτων για τον γαύρο στον Βισκαϊκό Κόλπο για την αλιευτική περίοδο 2013/2014 (3), καθορίζει τις αλιευτικές ποσοστώσεις για τον γαύρο στον Βισκαϊκό Κόλπο (υποπεριοχή ICES VIII) για την περίοδο από την 1η Ιουλίου 2013 έως την 30ή Ιουνίου 2014.

               (5)

               Σύμφωνα με τους συναφείς με τις αλιευτικές δυνατότητες κανονισμούς και αφού έχουν ληφθεί υπόψη οι ανταλλαγές αλιευτικών δυνατοτήτων σύμφωνα με το άρθρο 20 παράγραφος 5 του κανονισμού (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (4), και οι μεταφορές ποσοστώσεων σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου, οι ποσοστώσεις για τον γαύρο στον Βισκαϊκό Κόλπο που έχουν στη διάθεσή τους η Γαλλία και η Ισπανία στο τέλος της αλιευτικής περιόδου 2012/2013 ανέρχονταν αντίστοιχα σε 4 876 και 16 460 τόνους.

               (6)

               Στο τέλος της αλιευτικής περιόδου 2012/2013, η Γαλλία και η Ισπανία ανέφεραν αλιεύματα γαύρου στον Βισκαϊκό Κόλπο συνολικής ποσότητας αντίστοιχα 4 805,1 και 11 275,2 τόνων.

               (7)

               Σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96, η Γαλλία και η Ισπανία ζήτησαν αμφότερες μέρος της ποσόστωσης γαύρου στον Βισκαϊκό Κόλπο για την αλιευτική τους περίοδο 2012/2013, να διατηρηθεί και να μεταφερθεί στην επόμενη αλιευτική περίοδο. Εντός των ορίων που αναφέρονται στον εν λόγω κανονισμό οι ποσότητες που διατηρήθηκαν πρέπει να προστεθούν στην ποσόστωση για την αλιευτική περίοδο 2013/2014.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η αλιευτική ποσόστωση για τον γαύρο που έχει οριστεί για τη Γαλλία στον Βισκαϊκό Κόλπο με τον κανονισμό (ΕΕ) αριθ. 713/2013 αυξάνεται κατά 70,9 τόνους.
   2.   Η αλιευτική ποσόστωση για τον γαύρο που έχει οριστεί για την Ισπανία στον Βισκαϊκό Κόλπο με τον κανονισμό (ΕΕ) αριθ. 713/2013 αυξάνεται κατά 1 646 τόνους.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 115 της 9.5.1996, σ. 3.

      (2)  ΕΕ L 203 της 31.7.2012, σ. 26.

      (3)  ΕΕ L 201 της 26.7.2013, σ. 8.

      (4)  ΕΕ L 358 της 31.12.2002, σ. 59.


title: Εκτελεστικός κανονισμός (ΕΕ) αριθ. 336/2014 της Επιτροπής, της 28ης Μαρτίου 2014 , σχετικά με την κατάταξη ορισμένων εμπορευμάτων στη συνδυασμένη ονοματολογία

text:
               2.4.2014

               EL

               Επίσημη Εφημερίδα της Ευρωπαϊκής Ένωσης

               L 99/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 336/2014 ΤΗΣ ΕΠΙΤΡΟΠΉΣ
   της 28ης Μαρτίου 2014
   σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμφωνούν με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαρτίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Σύνολο συσκευασμένο για τη λιανική πώληση (καλούμενο «ασύρματο σύστημα οπισθοσκοπικής λήψης εικόνων») για τοποθέτηση σε μηχανοκίνητα οχήματα, το οποίο περιλαμβάνει τα ακόλουθα συστατικά στοιχεία:

                              —

                              συσκευή λήψης εικόνων για την τηλεόραση, ημέρας και νύχτας, με αισθητήρα CMOS και φακό 2,4 mm,

                              —

                              ασύρματο πομπό βιντεοσημάτων με κεραία,

                              —

                              ασύρματο δέκτη βιντεοσημάτων 2,4 GHz με έγχρωμη οθόνη τεχνολογίας υγρών κρυστάλλων (LCD) με διαγώνιο οθόνης 17,8 cm (7 ίντσες) και ανάλυση 480 × 240 εικονοστοιχείων (pixel). Το σύνολο διαθέτει κουμπιά λειτουργίας και διεπαφή AV για σύνδεση εξωτερικών συσκευών ήχου και εικόνας.

                        Η συσκευή λήψης εικόνων για την τηλεόραση δεν καταγράφει ήχο.
                  Το προϊόν προορίζεται για χρήση, για παράδειγμα, σε αυτοκίνητα, λεωφορεία ή ρυμουλκούμενα και παρέχει στον οδηγό ορατότητα πίσω από το όχημα.

                  8528 72 40

                  Η κατάταξη καθορίζεται από τους γενικούς κανόνες 1, 3 γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 72 και 8528 72 40.
                  Τα είδη θεωρούνται εμπορεύματα που παρουσιάζονται σε σύνολο συσκευασμένο για τη λιανική πώληση, κατά την έννοια του γενικού κανόνα 3 β), επειδή τα διάφορα συστατικά στοιχεία είναι συσκευασμένα μαζί για την εξυπηρέτηση συγκεκριμένης ανάγκης ή την άσκηση συγκεκριμένης δραστηριότητας.
                  Το σύνολο αποτελείται από συσκευή εκπομπής για την τηλεόραση (διάκριση 8525 50), συσκευή λήψης εικόνων για την τηλεόραση (διάκριση 8525 80) και δέκτη τηλεόρασης (διάκριση 8528 72). Κανένα από τα συστατικά στοιχεία δεν προσδίδει στο σύνολο τον ουσιώδη χαρακτήρα του, δεδομένου ότι είναι όλα εξίσου σημαντικά για τη λειτουργία του συνόλου.
                  Το σύνολο πρέπει συνεπώς να καταταχθεί στον κωδικό ΣΟ 8528 72 40 ως άλλος έγχρωμος δέκτης τηλεόρασης με οθόνη τεχνολογίας υγρών κρυστάλλων (LCD).


title: Εκτελεστικός κανονισμός (ΕΕ) αριθ. 207/2013 της Επιτροπής, της 11ης Μαρτίου 2013 , για παρέκκλιση από τον κανονισμό (ΕΚ) αριθ. 73/2009 όσον αφορά την προθεσμία για την αναθεώρηση της απόφασης σχετικά με την ειδική στήριξη για το 2013 και από τον κανονισμό (ΕΚ) αριθ. 1120/2009 της Επιτροπής όσον αφορά την κοινοποίηση της αναθεώρησης αυτής

text:
               12.3.2013

               EL

               Επίσημη Εφημερίδα της Ευρωπαϊκής Ένωσης

               L 68/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 207/2013 ΤΗΣ ΕΠΙΤΡΟΠΉΣ
   της 11ης Μαρτίου 2013
   για παρέκκλιση από τον κανονισμό (ΕΚ) αριθ. 73/2009 όσον αφορά την προθεσμία για την αναθεώρηση της απόφασης σχετικά με την ειδική στήριξη για το 2013 και από τον κανονισμό (ΕΚ) αριθ. 1120/2009 της Επιτροπής όσον αφορά την κοινοποίηση της αναθεώρησης αυτής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 142 στοιχεία γ) και ιη),
   Εκτιμώντας τα ακόλουθα:

               (1)

               Σύμφωνα με το άρθρο 68 παράγραφος 8 του κανονισμού (ΕΚ) αριθ. 73/2009, τα κράτη μέλη μπορούν, έως την 1η Σεπτεμβρίου 2012, να αναθεωρήσουν την απόφαση που αναφέρεται στο άρθρο 69 παράγραφος 1 του εν λόγω κανονισμού και να αποφασίσουν, με ισχύ από το 2013, να τροποποιήσουν τα ποσά για τη χρηματοδότηση της ειδικής στήριξης που προβλέπεται στο άρθρο 68 παράγραφος 1 ή να τερματίσουν την εφαρμογή της εν λόγω στήριξης.

               (2)

               Ως αποτέλεσμα της συνεχούς αύξησης των τιμών των ζωοτροφών λόγω των δυσμενών καιρικών συνθηκών που έπληξαν ορισμένους από τους σημαντικότερους προμηθευτές σιτηρών στο επίπεδο της Ένωσης και σε παγκόσμιο επίπεδο το 2012, στα κράτη μέλη παρατηρείται επιδείνωση της οικονομικής κατάστασης των γεωργικών εκμεταλλεύσεων, ιδίως στους τομείς του γάλακτος και των γαλακτοκομικών προϊόντων, του κρέατος βοοειδών και αιγοπροβάτων. Στο τέλος του έτους αυτού, οι εν λόγω τομείς αντιμετώπισαν σημαντικές οικονομικές δυσκολίες λόγω του σημαντικού ποσοστού των τιμών των ζωοτροφών στο κόστος παραγωγής τους. Ακολούθησε κατάσταση έκτακτης ανάγκης με πραγματικό κίνδυνο επιβράδυνσης ή αναστολής της δραστηριότητας που θα μπορούσε να οδηγήσει σε μείωση ή εγκατάλειψη της παραγωγής στους τομείς αυτούς. Η τρέχουσα κατάσταση δεν ήταν δυνατόν να προβλεφθεί κατά την αναθεώρηση των αποφάσεων για το έτος 2013 από τα κράτη μέλη, σύμφωνα με το άρθρο 68 παράγραφος 8 του κανονισμού (ΕΚ) αριθ. 73/2009.

               (3)

               Η ειδική στήριξη που προβλέπεται στο άρθρο 68 παράγραφος 1 φαίνεται ότι αποτελεί κατάλληλο μέσο για την αντιμετώπιση της κατάστασης αυτής με τη χορήγηση στήριξης στις εκμεταλλεύσεις των οποίων η βιωσιμότητα απειλείται. Για να αναχαιτιστεί η επιδείνωση της κατάστασης των γεωργών στους τομείς του γάλακτος και των γαλακτοκομικών προϊόντων, του κρέατος βοοειδών και αιγοπροβάτων και για την αποφυγή σοβαρών πρακτικών και ειδικών προβλημάτων που μπορεί να οδηγήσουν στη διαφοροποίηση των γεωργικών δραστηριοτήτων ή στη μεταβίβαση των εκμεταλλεύσεων, θα πρέπει να επιτραπεί στα κράτη μέλη να αναθεωρήσουν τις αποφάσεις που έχουν ληφθεί για το έτος 2013 εντός νέας προθεσμίας.

               (4)

               Για τους ίδιους λόγους, η προθεσμία που προβλέπεται στο άρθρο 50 παράγραφος 3 του κανονισμού (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2), για την κοινοποίηση της αναθεώρησης αυτής στην Επιτροπή θα πρέπει να παραταθεί.

               (5)

               Ως εκ τούτου, κρίνεται σκόπιμο να προβλεφθεί παρέκκλιση από τον κανονισμό (ΕΚ) αριθ. 73/2009 και από τον κανονισμό (ΕΚ) αριθ. 1120/2009.

               (6)

               Δεδομένου ότι οι παρεκκλίσεις αφορούν το έτος 2013, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρέκκλιση από τον κανονισμό (ΕΚ) αριθ. 73/2009
   Κατά παρέκκλιση του άρθρου 68 παράγραφος 8 του κανονισμού (ΕΚ) αριθ. 73/2009, τα κράτη μέλη μπορούν, έως τις 22 Μαρτίου 2013, να αναθεωρήσουν την απόφαση που έχει ληφθεί σύμφωνα με το άρθρο 69 παράγραφος 1 του εν λόγω κανονισμού όσον αφορά την ειδική στήριξη που πρέπει να χορηγηθεί στους τομείς του γάλακτος και των γαλακτοκομικών προϊόντων, του κρέατος βοοειδών και/ή αιγοπροβάτων, με ισχύ από το έτος 2013.
   Άρθρο 2
   Παρέκκλιση από τον κανονισμό (ΕΚ) αριθ. 1120/2009
   Κατά παρέκκλιση του άρθρου 50 παράγραφος 3 πρώτο εδάφιο του κανονισμού (ΕΚ) αριθ. 1120/2009, τα κράτη μέλη ενημερώνουν την Επιτροπή, έως τις 22 Μαρτίου 2013, για τα μέτρα ειδικής στήριξης που σκοπεύουν να εφαρμόσουν στους τομείς του γάλακτος και των γαλακτοκομικών προϊόντων, του κρέατος βοοειδών και/ή αιγοπροβάτων.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  ΕΕ L 316 της 2.12.2009, σ. 1.


title: Εκτελεστικός κανονισμός (ΕΕ) αριθ. 1112/2011 της Επιτροπής, της 3ης Νοεμβρίου 2011 , τροποποίηση του παραρτήματος II του κανονισμού (ΕΕ) αριθ. 206/2010 για την καταχώριση της Παραγουάης στον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση Κείμενο που παρουσιάζει ενδιαφέρον για τον ΕΟΧ

text:
               4.11.2011

               EL

               Επίσημη Εφημερίδα της Ευρωπαϊκής Ένωσης

               L 287/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1112/2011 ΤΗΣ ΕΠΙΤΡΟΠΉΣ
   της 3ης Νοεμβρίου 2011
   τροποποίηση του παραρτήματος II του κανονισμού (ΕΕ) αριθ. 206/2010 για την καταχώριση της Παραγουάης στον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8 και το σημείο 1 πρώτο εδάφιο του άρθρου 8,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό των καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (2) περιέχει τους όρους κτηνιατρικής πιστοποίησης για την εισαγωγή στην Ένωση ορισμένων αποστολών νωπού κρέατος οπληφόρων και ιπποειδών που προορίζονται για κατανάλωση από τον άνθρωπο. Προβλέπει ότι τέτοιες αποστολές μπορούν να εισαχθούν μόνο εάν προέρχονται από τρίτες χώρες, περιοχές η τμήματά τους που απαριθμούνται στο μέρος 1 του παραρτήματος II του εν λόγω κανονισμού.

               (2)

               Την 19η Σεπτεμβρίου 2011, η Παραγουάη ειδοποίησε τον Διεθνή Οργανισμό για την Υγεία των Ζώων (OIE) για μια εστία αφθώδους πυρετού. Η εστία βρίσκεται στην περιοχή San Pedro και επιβεβαιώθηκε την 18η Σεπτεμβρίου 2011 με εργαστηριακή ανάλυση (ELISA και EITB).

               (3)

               Το παράρτημα II μέρος I του κανονισμού (ΕΕ) αριθ. 206/2010 καθορίζει ότι επιτρέπονται εισαγωγές νωπού κρέατος οικόσιτων βοοειδών από την Παραγουάη.

               (4)

               Λόγω του κινδύνου εισαγωγής στην Ένωση του αφθώδους πυρετού που σχετίζεται με την εισαγωγή νωπού βοδινού κρέατος από την Παραγουάη, και λόγω της απουσίας εγγυήσεων που να επιτρέπουν τη διαίρεση της Παραγουάης σε περιφέρειες, δεν επιτρέπονται πλέον τέτοιες εισαγωγές. Η καταχώριση για την Παραγουάη στο μέρος 1 του παραρτήματος II του κανονισμού (ΕΕ) αριθ. 206/2010 πρέπει να τροποποιηθεί ανάλογα.

               (5)

               Επομένως, ο κανονισμός (ΕΕ) αριθ. 206/2010 πρέπει να τροποποιηθεί ανάλογα.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο μέρος 1 του παραρτήματος II του κανονισμού (ΕΕ) αριθ. 206/2010 η καταχώριση για την Παραγουάη αντικαθίσταται από το ακόλουθο κείμενο:

                  «PY – Παραγουάη

                  PY-0

                  Ολόκληρη η χώρα

                  ΙΠΠ

                  PY-1

                  Ολόκληρη η χώρα εξαιρουμένης της ζώνης υπό αυστηρή επιτήρηση 15 km από τα εξωτερικά σύνορα

                  ΒΟΟ

                  A

                  1

                  18 Σεπτεμβρίου 2011

                  1η Αυγούστου 2008»

   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 73 της 20.3.2010, σ. 1.


title: Εκτελεστικός κανονισμός (EE) αριθ. 964/2012 της Επιτροπής, της 18ης Οκτωβρίου 2012 , σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης

text:
               19.10.2012

               EL

               Επίσημη Εφημερίδα της Ευρωπαϊκής Ένωσης

               L 288/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 964/2012 ΤΗΣ ΕΠΙΤΡΟΠΉΣ
   της 18ης Οκτωβρίου 2012
   σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 143, σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 614/2009 του Συμβουλίου, της 7ης Ιουλίου 2009, περί κοινού συστήματος εμπορίας για την ωοαλβουμίνη και τη γαλακτοαλβουμίνη (2), και ιδίως το άρθρο 3 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος πρόσθετων εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1484/95 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 181 της 14.7.2009, σ. 8.

      (3)  ΕΕ L 145 της 29.6.1995, σ. 47.

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        132,6

                        0

                        AR

                        119,7

                        0

                        BR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        130,3

                        0

                        AR

                        126,0

                        0

                        BR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        274,0

                        8

                        AR

                        220,8

                        24

                        BR

                        328,1

                        0

                        CL

                        230,9

                        21

                        TH

                        0207 14 60

                        Μηροί από κοτόπουλα, κατεψυγμένοι

                        170,0

                        0

                        BR

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        332,0

                        0

                        BR

                        278,1

                        6

                        CL

                        0408 11 80

                        Κρόκοι αυγών

                        424,3

                        0

                        AR

                        0408 91 80

                        Αυγά χωρίς το τσόφλι αποξεραμένα

                        446,2

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        279,1

                        2

                        BR

                        312,6

                        0

                        CL

                        3502 11 90

                        Αυγοαλβουμίνες αποξεραμένες

                        594,9

                        0

                        AR

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 446/2013 της Επιτροπής, της 14ης Μαΐου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.5.2013

               EL

               Επίσημη Εφημερίδα της Ευρωπαϊκής Ένωσης

               L 130/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 446/2013 ΤΗΣ ΕΠΙΤΡΟΠΉΣ
   της 14ης Μαΐου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαΐου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  25,2

                  MA

                  54,9

                  TN

                  104,0

                  TR

                  88,1

                  ZZ

                  68,1

                  0707 00 05

                  AL

                  32,3

                  MK

                  27,7

                  TR

                  132,0

                  ZZ

                  64,0

                  0709 93 10

                  TR

                  135,4

                  ZZ

                  135,4

                  0805 10 20

                  EG

                  52,2

                  IL

                  71,6

                  MA

                  53,8

                  ZZ

                  59,2

                  0805 50 10

                  AR

                  112,4

                  TR

                  106,0

                  ZA

                  110,6

                  ZZ

                  109,7

                  0808 10 80

                  AR

                  120,9

                  BR

                  92,0

                  CL

                  121,5

                  CN

                  92,2

                  MK

                  32,3

                  NZ

                  155,2

                  US

                  202,8

                  ZA

                  113,0

                  ZZ

                  116,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».